**Құдайға бағышталу дегеніміз не?**

***«Әлде денелеріңнің Киелі Рух мекендейтін киелі үй екенін білмейсіңдер ме? Сендер Құдайдан қабылдаған Киелі Рух бойларыңнан орын алды. Енді өз меншіктерің емессіңдер,»***

***(Қорынттықт. 1-хат 6:19)***

Бір фермер тәубе етіп, сол тәубе еткені оған қатты қатты әсер етіп, фермасының бір бөлігін Құдайға арнауды ұйғарды. Біраз батпақты, аса өнімді емес, көп табыс әкелмейтін бөлігін таңдап, өзінің осы шешімін ақылға қонымды деп санады. Өйткені, ол «Иеміз үшін әйтеуір бірдеңе жасадым ғой» деп ойлады.

Алайда көп ұзамай сол жерде көмір табылып, Жаратқан Иеге бағышталған жердің құны бірден 10 есеге өсті. Ол “Ием, мен саған жерді бердім; дегенмен, көмірден келетін табыс менікі болуы керек деп ойлаймын» – деп мінажат етті. Бірақ, біраздан соң, өз сараңдығын түсініп, тәубе етіп: «Жарайды, Тәңір Ием, жерді саған бердім ғой. Сондықтан, менің ойымша, көмірден келетін табыс та Сенікі болуы керек» деді.

Келесі жылы, ол Құдайға берген батпақты жердің бір бөлігінде шырыш бірденелерді байқады. Жергілікті геолог мұны мұнай қалдықтары деп анықтап, сөйтіп сол жерді біраз тереңірек қазғаннан кейін, ол жерден қара алтын да шығады. Енді бұл жер ол ойлағаннан да қымбаттырақ болды. Тағы да ол өз ар-ұжданымен күресіп, бұл табыстың бір бөлігіне, ең болмағанда, сол қара алтын мен мұнайды тапқаны үшін біраз ақшаға құқығы бар деп ойлады. Бірақ дегенмен: «Тәңірім, жерді де, көмірден түскен табысты да Саған бердім ғой. Енді мен Саған мұңай мен қара алтынды да беремін» деді.

Мұнай өндірісі басталғаннан кейін, көп ұзамай, көмірдің жанынан уран да табылды. Енді салыстырмалы түрде шағын жер бөлігі фермер Жаратқан Иеге берген кездегіден 1000 есе қымбат болды. Енді ол шынымен де екіталай жағдайға тап болды, бірақ бәрібір ақыр соңында: «Тәңір Ием, жерді саған бердім ғой. Ендеше осы жердің үстіндегінің, жер астындағының бәрі Сенікі! Менікі емес» деді.